Dié lesers wen kaartjies na Capital Craft-bierfeesFeesgangers by ‘n vorige Capital Craft-bierfees. (Foto: Verskaf) Baie geluk aan Wouter Albertyn en Desiré Gomes wat elkeen ŉ dubbelkaartjie na die Capital Craft-bierfees wen wat op 18 Junie by die Pretoria Botaniese Tuin aangebied word. Die kompetisie het op Sondag 12 Junie om middernag gesluit en die wenners is Maandag 13 Junie (vandag) aangekondig. Ná twee jaar keer dié gewilde bierfees terug vir sy agtste aanbieding en brouerye soos Brauhaus Afrika, Cape Brewing Company, Darling Brew, Devil’s Peak Beer Company, Hazeldean Brewing Co., Hoegaarden en Zwakala staan gereed om hul beste produkte met bier-entoesiaste te deel. Terwyl groot name soos Karen Zoid, Aking, Georgetown, Bad Peter en Dan Patlanksy die Capital Craft-feesgangers vermaak, kan daar tussendeur ook gesmul word aan ŉ verskeidenheid van stalletjies se kos, onder meer van Panini Bistro, Griekse Boertjie, Mutcho Natcho’s Pink Waffle Cabin, Brohemian Pizza Truck en Corndog Hub. Kaartjies vir die fees kos R250 en dit is beskikbaar by Plankton. Die kaartjie sluit ŉ bierbeker, feeskaart en begeleide toere, asook toegang tot drie verhoë en meer as 30 brouerye in. Kinders tussen twee en 12 jaar kry toegang tot die Clamber Klub-kindergedeelte, maar geen kinders tussen 13 en 17 jaar word toegelaat nie. Besoek Capital Craft op Facebook, Instagram of die webwerf vir meer inligting.